Sambialaisesta Julietista tuli äiti ja vaimo 13-vuotiaana – ilmastonmuutos lisää alaikäisten tyttöjen raskauksia ja avioliittoja Afrikan maaseudulla

HS tapasi Sambian maaseudulla kolme teiniäitiä. Kaksi heistä haaveilee kouluun paluusta ja yksi neljästä lehmästä.

Äiti oli kyllä varoittanut Esnartia, ja oli siitä ollut puhetta koulussakin. Hän ei silti uskonut, että raskaaksi voisi tulla vain yhdestä kerrasta.

Niin kuitenkin kävi, ja Esnart, 15, on nyt itsekin äiti. Hänen tyttärensä Bessy on neljä kuukautta vanha.